རྒྱལ་བོབཀྲཤིས།ངའི་གྲོགས་པོ་བཟང་བོ་སྟེ་རོང་བང་ཐང་གྲོང་ཚོའི་གྲོང་དཔོན་མིན་ནམ།ཁྱོད་ནི་མ་རབས་པྲ་ཆལ་བྱེད་མཁན་ཏེ།ནམ་རྒྱུན་བྱིས་པ་སྐོར་ཞིག་ཁྲིད་ནས་བརྙན་ཡོལ་རྒྱབ་ཏུ་སོང་སྟེ་བརྙན་ཡོལ་ལྡོག་མའི་གློག་བརྙན་ལ་ལྟ་མཁན་བྱིས་པ་པྲ་ཆལ་དེ་མིན་ནམ།ཡང་གློག་བརྙན་གྱི་འཕྲུལ་ཆས་སྒམ་སྟེང་དུ་བཞག་པའི་སྒོ་ངའི་སྟེང་རྐུབ་བཙུགས་ནས་སྒོང་སེར་འདམ་བག་ལྟར་རྐུབ་ཡོངས་ལ་འབྱར་བའི་བྱིས་པ་པྲ་ཆལ་དེ་མིན་ནམངའི་ལག་པ་རང་དབང་མེད་པར་ཕར་བསྲིངས་ནས་བཀྲ་ཤིས་རོང་ཐར་གྱི་མགོ་བོར་རེག་ཙམ་བྱས།འདྲེ་ཕྲུག་འདི་ད་ལག་ཆགས་འདུགསྐབས་དེར་ངའི་མིག་མཐའ་ཅུང་ཙམ་བརླན་བྱུང་ལ།བྱམས་བརྩེ་དང་དགའ་སྤྲོ།ད་དུང་སྐྱོ་སྣང་ཅུང་ཙམ་འདྲེས་པའི་སེམས་ཀྱི་འགྱུར་བ་ཐམས་ཅད་རྐྱ་འཐབ་བྱུང་བས།ལས་འཁྱུར་ངལ་གསོ་བྱེད་རན་པའི་སྡུག་བསྔལ་དེས་གདོན་བྱེད་བཞིན་ཡོད་ནའང་སྲིད།